Robertas Preikša

Biografija

1985 m. baigė Kauno 17-tą vidurinę mokyklą. 1985–2007 m. studijavo miškų inžineriją (VDU-ASU-LŽŪA), ekonomiką, bei aviaciją užsienyje. Verslą pradėjo, įkurdamas ir vadovaudamas kooperatyvui „Giria” (veliau Giria UAB) gaminusi ir realizavusi Skandinavijos rinkoje sportui skirtus kompasus, apdovanotus Pasaulyje geriausių orientavimosi kompasų apdovanojimais. 1991–1997 m. SAB Dobilas tarybos narys. 1992–1995 m. Lietuvos Taupomojo Banko (dabar Swedbank) tarybos pirmininkas ir akcininkas, 1993-1994 m. Master Card - Euro Card Pasaulinių bankų atsiskaitymo kortelių sistemų įdiegimo Lietuvoje, vadovas koordinatorius. 1994–1995 m. Bitė GSM investicinės steigiamosios grupės vienas iš steigėjų ir vadovų, 2001–2005 m. Klaipėdos Aerouostas UAB valdybos pirmininkas ir direktorius. Nuo 2005- m. World BG grupės įmonių užsienyje (Vakarų Europoje ir Šiaurės Amerikoje) generalinis direktorius, didžiausio Pasaulyje „World Business Guide“ verslo žinyno sudarytojas ir leidėjas. Nuo 1995- m. Promega-757 VTOL orlaivio sukūrimo kompanijos vyriausias konstruktorius ir prezidentas. Nuo 2015- m. Tarptautinių Konsorciumų (didelių investicinių projektų) transporto, logistikos, aviacijos srityse, investicijų bankininkas, patarėjas. Nuo 2016- m. Europos Žmogaus Teisių Centro vadovas-steigėjas. 
Nuo 2017- m. 'Swiss Design Club' Vyriausias Dizaineris, klubo steigėjas ir vadovas. R.Preikša buvo teisiamas už sukčiavimą ir suvaidintą .

Kita veikla

Lietuvos ir tarptautinių Orientavimosi Slidinėjimo Sporto varžybų čempionas ir medalininkas. LTOK steigiamojo suvažiavimo dalyvis. Sklandymo klubo narys ir rėmėjas. Lakūnas konstruktorius. Įvairių sportinių ir kultūrinių renginių Lietuvoje ir užsienyje organizatorius ir rėmėjas, buriavimo, šaudymo, golfo, teniso, triatlono, krepšinio mėgėjas.

Rezistencinė veikla

1987–1991 m. aktyviai ir patriotiškai dalyvavo rezistencinėje veikloje atkuriant Lietuvos Nepriklausomybę. Lietuvos Persitvarkymo Sąjūdžio aktyvus dalyvis. 1991 m. sausio 13 dieną, rizikuodamas patekti į sovietų pasieniečių ir KGB nelaisvę, R. Preikša išgabeno šių svarbių įvykių vaizdajuostes į Švediją ir sėkmingai jas perdavė užsienio slaptosioms tarnyboms, bei žiniasklaidai, kad operatyviai paskelbti Pasauliui apie Lietuvoje vykstančias išsivadavimo iš sovietų okupacijos kovas. Buvo persekiojamas ir kalinamas sovietinių okupantų struktūrų už savo patriotinę rezistencinę veiklą. Prieš R. Preikšą bylas fabrikavęs prokuroras K. Džiautas (buvęs sovietų KGB darbuotojas) Lietuvos teismų buvo nuteistas kaip neteisėtai dirbęs prokuroro pareigose po Lietuvos Nepriklausomybės atkūrimo. Nuo 1991 m. R. Preikša aktyviai kūrė ir vystė Lietuvos Respublikos ekonomikai svarbias bendroves, stiprindamas Lietuvos Respublikos greitesnę integraciją į NATO ir Europos Sąjungos struktūras.

Aviacijos konstruktoriaus veikla

1995–2010 m. nepaisant įvairių trukdymų sėkmingai sukūrė orlaivio Promega-757 VTOL prototipo skaičiavimus, brėžinius, dizainą, bei konstrukcijas. Šio modernaus orlaivio kūrimas tęsiamas Lietuvoje, ES, Jungtinėje Karalystėje, bei JAV - R. Preikšai vadovaujant kaip vyriausiam konstruktoriui.

Šeima

Sūnūs Algirdas (g. 1993 m.), Augustas (g. 1994 m.). Dukra Akvilė (g. 1994 m.). Žmona Laima (g. 1967 m. išsituokę). Sūnūs ir dukra daugkartiniai Lietuvos orientavimosi sporto čempionai ir medalininkai, studijavo Lietuvoje ir užsienyje inžineriją, marketingą, mediciną.